Små snefnug daler allerede ned i Nordjylland. Sneen vil falde senere i aften - omkring kl. 20 og vil fortætte til fredag morgen. Der kan komme op til 30 centimeter sne i Nordjylland. I det nordsjællandske område regner man "kun" med at få 10 centimeter. Der er ingen tvivl om at Nordjylland vil blive ramt hårdest, og snestormen vil kulminere i nat med kraftig vind. I Vendsyssel kan folk godt regne med at vågne op til trafikkaos. - Der er udsigt til omfattende trafikale problemer i særligt Vendsyssel, siger Thomas Alsbirk fra Vejret.dk til Ekstrabladet. Det ser dog ikke ud til at sneen vil blive liggende. Temperaturen vil stige til over frysepunktet allerede fredag formiddag. Vejret vil være meget omskifteligt. Så derfor indeholder prognosen usikkerhed.

Referat:
25 til 30 centimeter sne kan fra i aften dække Nordjylland - Vendsyssel bliver hårdest ramt.